ob upoštevanju Sklepa Sveta 2005/387/PNZ z dne 10. maja 2005 o izmenjavi podatkov, oceni tveganja in nadzoru nad novimi psihoaktivnimi snovmi in zlasti člena 8(3) Sklepa,

Tveganja v zvezi s CUMYL-4CN-BINACA je ocenil znanstveni odbor ECSDZD v skladu z določbami člena 6(2), (3) in (4) Sklepa Sveta. Poročilo o oceni tveganja je bilo nato Komisiji in Svetu predloženo 14. novembra 2017. Glavni rezultati ocene tveganja so naslednji:

Skupno poročilo Evropskega centra za spremljanje drog in zasvojenosti z drogami (v nadaljnjem besedilu: ECSDZD) ter Europola, pripravljeno v skladu s členom 5 Sklepa Sveta 2005/387/PNZ, je bilo objavljeno 4. julija 2017. Svet je 15. septembra 2017 na zahtevo Komisije in sedmih držav članic ter v skladu s členom 6(1) zgoraj navedenega sklepa Sveta zahteval oceno tveganj, ki jih povzročajo uporaba in proizvodnja nove psihoaktivne snovi 1-(4-cianobutil)-N-(2-fenilpropan-2-il)-1H-indazol-3-karboksamid (v nadaljnjem besedilu: CUMYL-4CN-BINACA) ter trgovina z njo, ter oceno vpletenosti organiziranega kriminala in možnih posledic nadzornih ukrepov, uvedenih za to snov.

Sklep Sveta 2005/387/PNZ o izmenjavi podatkov, oceni tveganja in nadzoru nad novimi psihoaktivnimi snovmi določa tristopenjski postopek, ki lahko vodi do uvedbe nadzornih ukrepov za novo psihoaktivno snov po vsej Uniji.

ob upoštevanju mnenja Evropskega parlamenta,

ob upoštevanju naslednjega:

(1)Poročilo o oceni tveganja glede nove psihoaktivne snovi 1-(4-cianobutil)-N-(2-fenilpropan-2-il)-1H-indazol-3-karboksamid (v nadaljnjem besedilu: CUMYL-4CN-BINACA) je bilo oblikovano v skladu s členom 6 Sklepa 2005/387/PNZ na posebnem sestanku razširjenega znanstvenega odbora Evropskega centra za spremljanje drog in zasvojenosti z drogami (v nadaljnjem besedilu: ECSDZD) ter je bilo nato 14. novembra 2017 predloženo Komisiji in Svetu.

(2)CUMYL-4CN-BINACA je sintetični kanabinoid. Kaže podobne učinke kot THC, ki je odgovoren za glavne psihoaktivne učinke kanabisa, vendar z dodatno smrtno strupenostjo. Zaradi velike jakosti CUMYL-4CN-BINACA ter velike in spremenljive vsebnosti snovi v mešanicah za kajenje obstaja veliko tveganje zastrupitve.

(3)CUMYL-4CN-BINACA je v Uniji na voljo vsaj od oktobra 2015 in je bil odkrit v enajstih državah članicah. Zaradi narave CUMYL-4CN-BINACA se verjetno ni poročalo o vseh odkritih primerih, ker se snov ne preverja rutinsko. Najpogosteje je bila snov zasežena v obliki praška ali rastlinske snovi, v manjšem obsegu pa je bila zasežena tudi v drugih fizičnih oblikah (npr. v obliki pivnika). V Uniji je bilo izvedenih več kot 270 zasegov.

(4)Dve državi članici sta v zvezi s CUMYL-4CN-BINACA poročali o enajstih smrtnih primerih. V vsaj petih smrtnih primerih je bil CUMYL-4CN-BINACA bodisi vzrok smrti bodisi je verjetno prispeval k smrtnemu izidu. Poleg tega sta dve državi članici poročali o petih akutnih zastrupitvah brez smrtnega izida, povezanih s CUMYL-4CN-BINACA. Zaradi narave CUMYL-4CN-BINACA verjetno niso bili odkriti in sporočeni vsi primeri zastrupitev brez smrtnega izida in smrtni primeri.

(5)Posebnih informacij o morebitni vpletenosti organiziranega kriminala v proizvodnjo, distribucijo (trgovino) in dobavo CUMYL-4CN-BINACA znotraj Unije ni. Iz razpoložljivih podatkov je razvidno, da CUMYL-4CN-BINACA proizvajajo kemična podjetja na Kitajskem.

(6)CUMYL-4CN-BINACA se običajno prodaja v majhnih količinah in količinah za prodajo na debelo, označen kot „dovoljeno omamno sredstvo“ v obliki mešanic za kajenje ter kot prašek v trgovinah s pripomočki za uporabo drog ter na spletu kot „zakonit“ nadomestek za kanabis. Prav tako se lahko prodaja neposredno na trgu prepovedanih drog. Ker se pri teh proizvodih sestavine redko navedejo, se večina uporabnikov ne zaveda, da na splošno uporabljajo sintetične kanabinoide, zlasti CUMYL-4CN-BINACA.

(7)CUMYL-4CN-BINACA nima niti v Uniji niti, kot kaže, nikjer drugje nobene priznane uporabe v humani ali veterinarski medicini. Ni znakov, da bi se CUMYL-4CN-BINACA lahko uporabljal za druge namene, z izjemo uporabe kot analitični referenčni standard in v znanstvenih raziskavah.

(8)V poročilu o oceni tveganja je navedeno, da so za odgovore na številna vprašanja v zvezi s CUMYL-4CN-BINACA, ki se zastavljajo zaradi pomanjkanja podatkov o tveganjih za zdravje posameznikov, tveganjih za javno zdravje in socialnih tveganjih, potrebne nadaljnje raziskave. Vendar so razpoložljivi dokazi in informacije o zdravstvenih in socialnih tveganjih, ki jih predstavlja ta snov, zadostna podlaga za uvedbo nadzornih ukrepov za CUMYL-4CN-BINACA po vsej Uniji.

(9)CUMYL-4CN-BINACA ni na seznamu za nadzor na podlagi Enotne konvencije Združenih narodov o mamilih iz leta 1961 ali Konvencije Združenih narodov o psihotropnih snoveh iz leta 1971. Ta snov trenutno ni v postopku ocenjevanja v okviru sistema Združenih narodov.

(10)Ker devet držav članic izvaja nadzor nad CUMYL-4CN-BINACA na podlagi nacionalne zakonodaje za nadzor nad drogami, pet držav članic pa na podlagi druge zakonodaje, bi uvedba nadzornih ukrepov za to snov po vsej Uniji pripomogla k preprečevanju nastanka ovir v čezmejnem sodelovanju na področju kazenskega pregona in pravosodja ter zagotovila zaščito pred tveganji, ki lahko nastanejo zaradi razpoložljivosti in uporabe te snovi.

(11)Sklep 2005/387/PNZ Svetu podeljuje izvedbena pooblastila, da bi se bilo mogoče na ravni Unije z uvedbo nadzornih ukrepov po vsej Uniji za nove psihoaktivne snovi hitro in strokovno odzvati na njihov pojav, ki ga države članice ugotovijo in o njem poročajo. Pogoji za izvrševanje teh izvedbenih pooblastil so bili izpolnjeni in postopki upoštevani, zato bi bilo treba sprejeti izvedbeni sklep za uvedbo nadzornih ukrepov za CUMYL-4CN-BINACA po vsej Uniji.

(12)Sklep 2005/387/PNZ je za Dansko zavezujoč, zato Danska sodeluje pri sprejetju in uporabi tega sklepa.

(13)Sklep 2005/387/PNZ je za Irsko zavezujoč, zato Irska sodeluje pri sprejetju in uporabi tega sklepa.

(14)Sklep 2005/387/PNZ za Združeno kraljestvo ni zavezujoč, zato Združeno kraljestvo ne sodeluje pri sprejetju in uporabi tega sklepa in zato zanj ni zavezujoč ter se v njem ne uporablja –

SPREJEL NASLEDNJI SKLEP:

Člen 1

Za novo psihoaktivno snov 1-(4-cianobutil)-N-(2-fenilpropan-2-il)-1H-indazol-3-karboksamid (CUMYL-4CN-BINACA) se uvedejo nadzorni ukrepi po vsej Uniji.

Člen 2